b'\n_START_ARTICLE_\nSirski funt\n_START_PARAGRAPH_\nSirski funt (arabsko \xd8\xa7\xd9\x84\xd9\x84\xd9\x8a\xd8\xb1\xd8\xa9 \xd8\xa7\xd9\x84\xd8\xb3\xd9\x88\xd8\xb1\xd9\x8a\xd8\xa9 al-l\xc4\xabra as-s\xc5\xabriyya), med Sirci poimenovan tudi sirska lira, je uradna denarna enota Sirije. Njegova oznaka po ISO 4217 je SYP, \xc5\xa1ifra je 760, zneski so pogosto ozna\xc4\x8deni tudi s S\xc2\xa3. Teoreti\xc4\x8dno se deli na 100 piastrov, vendar teh kovancev ni v obtoku._NEWLINE_V obtoku so kovanci za 1, 2, 5, 10 in 25 funtov ter bankovci za 50, 100, 200, 500 in 1000 funtov._NEWLINE_Za valuto ter izdajanje kovancev in bankovcev skrbi Centralna banka Sirije._NEWLINE_Za en ameri\xc5\xa1ki dolar je bilo treba v za\xc4\x8detku leta 2004 treba od\xc5\xa1teti 49,24 funta, en evro je bil konec istega leta vreden 64,7 funta, medtem ko je en sirski funt bil marca 2005 vreden 3,47 SIT.'